62019TO0529_INF
Rettens kendelse (Første Afdeling) af 10. september 2020 –ADESO mod Kommissionen
(Sag T-529/19)
»Annullationssøgsmål – tilskudsaftaler vedrørende projekterne »Your Environment is Your Life« og »Social Safety Net for Poor and Vulnerable Households in Northern Regions of Somalia/Somaliland Phase II« – ikke-støtteberettigede omkostninger – debetnotaer – bekræftelsesskrivelse – anfægtelig retsakt – tvistens kontraktretlige karakter – retsakt, der ikke kan gøres til genstand for et søgsmål – akt, som indgår som del af en kontrakt, og som ikke kan udskilles herfra – afvisning«
Annullationssøgsmål – akter, der kan være genstand for søgsmål – begreb – akter, der fremkalder bindende retsvirkninger – søgsmål, som reelt vedrører en tvist af kontraktmæssig karakter – annullation af en bekræftende skrivelse fra Kommissionen – skrivelse, der bekræfter inddrivelsen af de beløb, der er angivet i debetnotaerne, og som tager stilling til forskriftsmæssigheden af revisions- og inddrivelsesprocedurer – manglende kompetence for Unionens retsinstanser – afvisning
(Art. 263 TEUF, 272 TEUF, 274 TEUF, 288 TEUF og 299 TEUF)
(jf. præmis 18-23, 32, 33, 36, 37, 44, 46, 49, 54 og 57-60)
Angående
Søgsmål i henhold til artikel 263 TEUF med påstand om annullation af en afgørelse fra Kommissionen indeholdt i skrivelse af 10. maj 2019 vedrørende tilbagebetaling af visse beløb udbetalt i forbindelse med tilskudsaftaler vedrørende projekterne »Your Environment is Your Life« (FED/2013/313-770) og »Social Safety Net for Poor and Vulnerable Households in Northern Regions of Somalia/Somaliland Phase II« (FED/2013/316-291).
Konklusion
1)
Sagen afvises.
2)
African Development Solutions (ADESO) betaler sagsomkostningerne.